joelniklaus/EU_Wikipedias huggingface dataset:
Rasmussen

Rasmussen on muun muassa seuraavien henkilöiden sukunimi:

 Anders Fogh Rasmussen (s. 1953), tanskalainen poliitikko, Naton pääsihteeri, Tanskan pääministeri 2001–2009
 Bjørn Rasmussen (1885–1962), tanskalainen jalkapalloilija
 Dennis Rasmussen (s. 1990), ruotsalainen jääkiekkoilija
 Dorthe Rasmussen (s. 1960), tanskalainen kestävyysjuoksija
 Einar Mindedal Rasmussen (1892–1975), tanskalainen arkkitehti
 Erik Rasmussen (s. 1960), tanskalainen jalkapalloilija ja valmentaja
 Erik Rasmussen (s. 1977), yhdysvaltalainen jääkiekkoilija
 Frans Rasmussen (s. 1944), tanskalainen kapellimestari ja pedagogi
 Flemming Rasmussen (s. 1958), tanskalainen metallimusiikin äänittäjä ja tuottaja
 Halfdan Rasmussen (1915–2002), tanskalainen kirjailija
 Hans Kjeld Rasmussen (s. 1954), tanskalainen ampuja
 Henning Rasmussen (1926–1997), tanskalainen poliitikko ja ministeri
 Ib Michael Rasmussen (s. 1945), tanskalainen kirjailija
 Johan Rasmussen (s. 1970), ruotsalainen mäkihyppääjä
 Johanna Rasmussen (s. 1983), tanskalainen jalkapalloilija
 Jonas Flodager Rasmussen (s. 1985 tai 1986), tanskalainen laulaja ja lauluntekijä
 Knud Rasmussen (1879–1933), grönlantilainen naparetkeilijä ja antropologi
 Lars Løkke Rasmussen (s. 1964), Tanskan pääministeri
 Lars Eilstrup Rasmussen (s. 1963), tanskalaissyntyinen ohjelmoija, Google Maps- ja Google Wave -ohjelmistojen kehittäjä
 Lars Rasmussen, tanskalainen käsipalloilija
 Mads Rasmussen (s. 1981), tanskalainen soutaja ja olympiavoittaja
 Michael Rasmussen (s. 1974), tanskalainen kilpapyöräilijä
 Michael Rasmussen (s. 1999), kanadalainen jääkiekkoilija
 Mourits Rasmussen (1896–1983), tanskalainen meijerialan yrittäjä
 Pamela C. Rasmussen (s. 1959), yhdysvaltalainen lintutieteilijä
 Peter Rasmussen (s. 1975), tanskalainen jalkapalloerotuomari
 Poul Nyrup Rasmussen (s. 1943), Tanskan pääministeri 1993-2001
 Steen Eiler Rasmussen (1898–1990), tanskalainen  arkkitehti ja kaupunkisuunnittelija
 Steen Rasmussen (s. 1955), tanskalainen keinoelämän tutkija
 Sunleif Rasmussen (s. 1961), färsaarelainen säveltäjä
 Theodore Rasmussen (1910–2002), kanadalainen aivokirurgi, jonka mukaan on nimetty Rasmussenin aivokuume
 Troels Rasmussen (s. 1961), tanskalainen jalkapalloilija.
Amensalismi

Amensalismi on eliöiden välinen suhde, jossa toiselle osapuolelle on haittaa, mutta toinen ei hyödy eikä menetä mitään. Esimerkiksi ihminen saattaa astua kastemadon päälle. Tilanteesta on haittaa madolle, mutta ihmiselle tilanne on neutraali. Amensalismi on −0-suhde.

Lähteet 

Ekologiset vuorovaikutussuhteet

en:Biological interaction#Amensalism
pt:Relação ecológica#Amensalismo ou antibiose
Lehdokit

Lehdokit (Platanthera) on kasvisuku kämmekkäkasvien heimossa. Suvussa on vähintään 85 lajia.

Lehdokkilajeja 
Lajit Pohjoismaissa:
 valkolehdokki (Platanthera bifolia)
 etelänvalkolehdokki (Platanthera bifolia subsp. bifolia)
 pohjanvalkolehdokki, valkolehdokki (Platanthera bifolia subsp. latiflora)
 keltalehdokki (Platanthera chlorantha)
 lumilehdokki (Platanthera hyperborea)
 pikkulehdokki (Platanthera oligantha, syn. P. obtusata subsp. oligantha) 

Suomessa kasvaa kolme lehdokkilajia. Niistä valkolehdokki on yleinen suurimmassa osassa Suomea. Keltalehdokki esiintyy yleisenä vain Lounais-Suomessa ja pikkulehdokki harvinaisena Enontekiöllä. Valko- ja keltalehdokki ovat rauhoitettuja Ahvenanmaata lukuun ottamatta.

Muita lehdokkilajeja:
 Platanthera algeriensis
 Platanthera holmboei
 Platanthera leucophaea – idänpreerialehdokki
 Platanthera micrantha – kielilehdokki
 Platanthera pollostantha – keijunlehdokki
 Platanthera praeclara – lännenpreerialehdokki

Lähteet

Aiheesta muualla 
 Finto: Kassu – Kasvien suomenkieliset nimet: Lehdokit (Platanthera)
 ITIS: Platanthera 
 United States Department of Agriculture (USDA): Platanthera 
 Flora of China: Platanthera
Korean kansantasavalta

Korean kansantasavalta (lyh. PRK eli Peoples Republic of Korea) oli Korean niemimaata hallinnut valtio, joka oli olemassa 1945-46.

Sen seuraajavaltioita olivat Korean tasavalta ja Korean demokraattinen kansantasavalta. Edeltäviä olivat Choseon ja muut Korean dynastiat.

Aasian entiset valtiot
Korean historia
Hassan II:n moskeija

Hassan II:n moskeija () on moskeija Casablancan kaupungissa Marokossa. Hassan II:n moskeija on Marokon suurin ja maailman seitsemänneksi suurin moskeija. Se on 210 metriä korkea. Moskeijaan mahtuu kerralla 105 000 ihmistä, sisälle 25 000 ja piha-alueelle 80 000. Moskeijan suunnitteli ranskalainen arkkitehti Michel Pinseau. Moskeijan rakentaminen aloitettiin vuonna 1986, ja sen piti valmistua vuonna 1989 Marokon kuningas Hassan II:n 60-vuotissyntymäpäiväksi. Rakennus valmistui kuitenkin vasta vuonna 1993.

Lähteet

Aiheesta muualla 

Casablanca
Moskeijat
Marokon rakennukset ja rakennelmat
Ricardo Rimini

Ricardo Rimini di Cave (28. tammikuuta 1908 – ?) oli uruguaylainen miekkailija.

Rimini osallistui olympialaisiin kerran, Helsingissä 1952. Hän oli tuolloin mukana floretin henkilökohtaisessa kilpailussa, jossa hän hävisi kaikki alkulohkon ottelunsa eikä päässyt jatkoon. Rimini voitti vuonna 1955 Pan-Amerikan kisoissa hopeaa säilän joukkuekilpailusta.

Lähteet 

Uruguaylaiset miekkailijat
Vuonna 1908 syntyneet
Kuolinvuosi puuttuu
MasterChef Suomi

MasterChef Suomi on ruokarealityohjelma, jossa amatöörikokit kisaavat MasterChef Suomi -kisan voitosta. Ensimmäinen tuotantokausi alkoi Nelonen-kanavalla 18. tammikuuta 2011, toinen tuotantokausi 7. helmikuuta 2012, kolmas tuotantokausi 22. tammikuuta 2013 ja neljäs tuotantokausi 21. tammikuuta 2014. Kuudes tuotantokausi alkoi MTV3-kanavalla 1. syyskuuta 2020 ja seitsemäs tuotantokausi alkoi 15. helmikuuta 2022.

Ensimmäinen tuotantokausi 

Kilpailijat

Toinen tuotantokausi 
Kilpailijat

Kolmas tuotantokausi 

Kilpailijat

Neljäs tuotantokausi 

Kilpailijat

Viides tuotantokausi

Kuudes tuotantokausi 

Kilpailijat

Seitsemäs tuotantokausi 

Kilpailijat

Junior MasterChef Suomi

Lähteet 

4. https://www.mtvuutiset.fi/artikkeli/taistelu-himoitusta-tittelista-alkaa-kuka-naista-12-kilpailijasta-on-suomen-seuraava-masterchef/7889582#gs.c8yrpy

Katso myös
Junior MasterChef Suomi 
MasterChef VIP 

Suomalaiset tositelevisiosarjat
2010-luvun televisiosarjat
Afrikan tähteä etsimässä

Afrikan tähteä etsimässä on Pekka Haaviston kirjoittama raportti, jonka on julkaissut vuonna 2010 Elinkeinoelämän valtuuskunta.

Lähteet

Aiheesta muualla 
 Päivi Koskinen: Afrikan tähti on suomalaisilta hukassa. Yle uutiset 27.4.2010.
 Anu-Elina Lehti: Pekka Haavisto haluaa tiivimpää poliittista yhteistyötä Afrikan kanssa. Vihreä lanka 27.4.2010.
 Kymmenen syytä kiinnostua Afrikasta . Global.finland.fi 28.4.2010.

Kirjat taloustieteestä
Suomalaiset tietokirjat
Vuoden 2010 kirjat
Kirkiruohot

Kirkiruohot (Gymnadenia) on suku kämmekkäkasvien heimossa. Suvussa on noin kymmenen lajia, joista Pohjoismaissa tavataan neljä.

Kirkiruoholajeja 
 punakirkiruoho eli kirkiruoho (Gymnadenia conopsea)
 ahokirkiruoho (G. conopsea subsp. conopsea, aiemmin var. conopsea)
 lettokirkiruoho (G. conopsea subsp. alpina, aiemmin var. lapponica)
 kalkkikirkiruoho (G. conopsea var. densiflora)
 ruskokirkiruoho (Gymnadenia nigra)
 tuoksukirkiruoho (Gymnadenia odoratissima)
 maariankirkiruoho (Gymnadenia runei)

Kirkiruohot Suomessa 
Suomessa kasvaa vain yksi laji, punakirkiruoho, josta voidaan erottaa kaksi levinneisyydeltään poikkeavaa alalajia. Punakirkiruoho on harvinaistunut huomattavasti erityisesti Etelä-Suomessa ja se on myös rauhoittu entisen Oulun läänin eteläpuolella.

Lähteet

Aiheesta muualla 
 Suomen Lajitietokeskus: Kirkiruohot – Gymnadenia
 ITIS: Gymnadenia 
 United States Department of Agriculture (USDA): Gymnadenia 
 Flora of China: Gymnadenia
Magyar Gárda

Magyar Gárda () oli nationalistinen poliittinen järjestö, joka oli kytkeytynyt äärioikeistolaiseen Jobbik-puolueeseen. Se perustettiin 2007 ja kiellettiin 2009.

Magyar Gárdan perustamisseremonia pidettiin Budan linnan edustalla 2007, jolloin järjestön valan vannoi 56 jäsentä. Jobbik-puolueen johtaja ja yksi järjestön perustajista, Gábor Vona puhui tilaisuudessa. Järjestön jäsenet pukeutuvat tummiin housuihin ja liiviin sekä valkoiseen paitaan. Lisäksi heillä on lippalakki, jossa on Unkarin keskiaikainen symboli, Árpádin raidat. Unkarin pääministeri Ferenc Gyurcsány tuomitsi järjestön ja kutsui sitä ”Unkarin häpeäksi”.

Magyar Gárda on toiminut erityisesti Unkarin romanivähemmistöjä vastaan. Marraskuussa 2007 järjestö ilmoitti suojelevansa mitä tahansa kylää romanien tekemiltä rikoksilta. Esimerkiksi Kiskunlacházassa kaduilla noin 80 kaartilaista partioi syyskuussa 2009, kun romani oli hyökännyt 14-vuotiaan tytön kimppuun. Kaartilaiset ovat myös tehneet maaseutukylissä hyökkäyksiä romanien kimppuun, ja vuosina 2008 ja 2009 niissä kuoli kuusi romania. Magyar Gárdasta tuli nopeasti merkittävä polittinen voima, ja jopa 9 prosenttia unkarilaisista kannattaa sen toimia. Vaikka se kiellettiinkiin 2009, sen toiminta on jatkunut yhä. Etnisten mielipiteiden lisäksi Magyar Gárda on tuonut esille Suur-Unkarin aatetta. Maassa haaveillaan edelleen Trianonin rauhansopimukseen päättyneen suurvalta-aseman palauttamisesta. Magyar Gárdan toiminta on siksi herättänyt huolta myös naapurimaissa, kuten Slovakiassa ja Romaniassa.

Unkarin vetoomustuomioistuin määräsi heinäkuussa 2009 järjestön hajotettavaksi, koska sen marssit aiheuttivat etnistä väkivaltaa ja häiritsivät julkista rauhaa. Budapestilainen tuomioistuin kielsi lopulta järjestön seuraavassa kuussa. Järjestö oli suunnitellut pitävänsä syyskuussa uusien jäsenten valatilaisuuden Sankarien aukiolla, mutta ei saanut kiellettynä järjestönä siihen lupaa. Magyar Gárda siirsi tilaisuuden yksityisessä omistuksessa olevalle alueelle Szentendreen, mutta poliisi hajotti tilaisuuden, jossa oli satoja järjestön kannattajia.

Lähteet

Viitteet

Aiheesta muualla 

Järjestön kotisivut 

Unkarin politiikka
Äärioikeisto
Nationalistiset järjestöt
Puolisotilaalliset järjestöt
Vihreä puolue (Irlanti)

Vihreä puolue (, ) on irlantilainen ympäristöpuolue. Vihreä puolue perustettiin 1981 ja puolue sai ensimmäisen kunnallisvaltuutettunsa 1985 ja parlamenttiedustajan 1989. Vuosina 2007–2011 Vihreä puolue oli Irlannin hallituksessa.

Vihreät kuului vuodesta 2007 Fianna Fáilin johtamaan hallituskoalitioon. Se oli tyytymätön talouskriisin hoitamiseen, ja tammikuussa 2011 puolue ilmoitti lähtevänsä hallituksesta ja vaati uusia vaaleja. Uudet vaalit järjestettiin helmikuussa 2011, ja vihreät menettivät kaikki kuusi alahuoneen (Dáil Éireann) paikkaansa. Huhtikuussa 2011 pidettyjen ylähuoneen (Seanad Éireann) vaalien jälkeen sillä ei ollut yhtään edustajaa Irlannin parlamentissa. Jo vuoden 2009 paikallisvaaleissa puolue oli menettänyt aluevaltuustoissa 15 paikkaa 18:sta.

Helmikuussa 2016 järjestetyissä parlamenttivaaleissa vihreät tekivät paluun Dáiliin puolueen saadessa noin kolmen prosentin ääniosuudella kaksi edustajanpaikkaa. Dáiliin nousivat puoluejohtaja Eamon Ryanin lisäksi puolueen varajohtaja Catherine Martin.

Lähteet

Aiheesta muualla 

Euroopan vihreä puolue
Irlantilaiset puolueet
Vihreät puolueet
Mount Brandon

Mount Brandon on yksi Irlannin korkeimmista vuorista, sen korkeus on 951 metriä. Sitä korkeampia ovat vain kolme Macgillycuddy’s Reeks -vuoriketjun huippua. Mount Brandon sijaitsee Kerryn kreivikunnassa saaren lounaisosassa. Vuori on saanut nimensä Pyhän Brendanin mukaan, joka legendan mukaan kiipesi vuorelle vuoden 530 paikkeilla nähdäkseen Amerikkaan, ennen kuin purjehti sinne.

Lähteet

Aiheesta muualla 

Irlannin vuoret ja kukkulat
Lugnaquilla

Lugnaquilla on yksi Irlannin korkeimmista vuorista, sen korkeus on 925 metriä. Sitä korkeampia ovat vain kolme Macgillycuddy’s Reeks -vuoriketjun huippua  ja Mount Brandon. Lugnaquilla on osa Wicklowvuoria ja sijaitsee Wicklown kreivikunnassa maan itäosassa. Hyvällä säällä sieltä näkee Walesin Snowdoniaan asti.

Lähteet

Aiheesta muualla 

Irlannin vuoret ja kukkulat
HMS Spartan (S105)

HMS Spartan (viirinumero S105) oli Britannian kuninkaallisen laivaston Swiftsure-luokan sukellusvene.

Valmistus 

Alus tilattiin 7. helmikuuta 1976 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 26. huhtikuuta 1976. Se laskettiin vesille 7. toukokuuta 1978 kumminaan amiraali Raymond Lygon puoliso ja valmistui 22. syyskuuta 1979.

Palvelus 
Alus sai 30. maaliskuuta 1982 määräyksen lähteä Etelä-Atlantille kaksi päivää ennen Argentiinan maihinnousua Falklandinsaarille. Alus oli siten ensimmäinen alueelle saapunut Britannian kuninkaallisen laivaston alus. Se aloitti välittömästi alueelle saavuttuaan Britannian julistaman sotatoimialueen valvonnan. Alus havaitsi Argentiinan laivaston miinoittavan Port Stanleyn sataman, mutta sukellusvene ei saanut hyökkäyslupaa. Lupa evättiin osittain neuvottelujen jatkamisen vuoksi ja osittain siksi, ettei karkoitettaisi suurempia maaleja (Argentiinan laivaston lentotukialus ja kevyt risteilijä) alueelta. Alus ei sotatoimien aikana laukaissut torpedoitaan, mutta sen toimittamat tiedustelutiedot olivat merkittäviä. Lisäksi aluksen läsnäolo vaikutti Argentiinan laivaston toimintaan. 

Spartan varustettiin 1999 Tomahawk-risteilyohjuksin. Alus poistettiin palveluksesta tammikuussa 2006.

Lähteet

Viitteet 

Swiftsure-luokan sukellusveneet
Vickersin valmistamat alukset
Yhdistyneen kuningaskunnan Falklandin sodan sotalaivat
Yhdistyneen kuningaskunnan kylmän sodan sukellusveneet
Paparazzit

Paparazzit on suomalainen televisiosarja. Sarjassa Aku Hirviniemi ja Jaakko Saariluoma näyttelevät paparazzeja, Eleä ja Sakua, jotka ovat kuvitteellisesti lööppien takana.

Jokaisessa jaksossa vierailee myös julkisuuden henkilö, joka on jollakin tavalla päätynyt lehtien kansiin.

Sarja sisältää paljon kieroilua, seksiä ja päihteidenkäyttöä.

Rooleissa

Jaksot

1. tuotantokausi (2012)

Lähteet 
Subin nettisivu
Telvis -sarjaopas

Lähteet

Suomalaiset televisiosarjat
Subin televisio-ohjelmat
Ghostpoet

Ghostpoet (oik. Obaro Ejimiwe, s. 18. tammikuuta 1983) on brittiläinen laulaja ja tuottaja. Kesäkuussa 2010 Ghostpoet julkaisi ensimmäisen albuminsa The Sound Of Strangers.

Ghostpoetin ensimmäinen single Cash & Carry Me Home julkaistiin 24. tammikuuta 2011. Pian sen jälkeen 7. helmikuuta 2011 myös albumi Peanut Butter Blues & Melancholy Jam.

Diskografia

Studioalbumit 

 Peanut Butter Blues & Melancholy Jam (7. helmikuuta 2011)

Singlet 

 Cash & Carry Me Home (24. tammikuuta 2011)
 Liiines (5. syyskuuta 2011)
 Survive It (9. toukokuuta 2011)
 Cash and Carry Me Home (24. tammikuuta 2011)

EP:t 

 The Sound Of Strangers (1. kesäkuuta 2010)

Remixit 

 Entrepreneurs 'Fuck Tactics feat. Foe'
 Metronomy – 'The Look'
 CocknBullKid – 'Asthma Attack'
 Birdy – 'Skinny Love'

Aiheesta muualla 
 Ghostpoetin viralliset kotisivut

Brittiläiset laulajat
Vuonna 1983 syntyneet
Elävät henkilöt
Maali!

Maali! (aikaisemmin Futari ja Football) on Suomen Palloliiton julkaisema ja neljästi vuodessa ilmestyvä jalkapalloaiheinen aikakauslehti. Maali! toimii samalla Palloliiton jäsenlehtenä ja se jaetaan kaikille Palloliiton lisenssipelaajille. Maali!-lehden painosmäärä on yli 80 000 kappaletta.

Historia
Futari perustettiin vuonna 1982. Sitä julkaisivat yhdessä Suomen Palloliitto ja Sanoma Oy. Aluksi lehti ilmestyi neljästi vuodessa ja myöhemmin 6-8 kertaa. 

Vuoden 2006 alussa Futari jakautui 55 000 kappaleen painoksen Futari Magazineksi ja 25 000 painoksen Football Magazineksi. Futari suunnattiin alle 16-vuotiaille, ja enemmän kotimaisiin edustusjoukkueisiin sekä A-maajoukkueeseen perehtyvä Football vanhemmille. Lehdet ilmestyivät viidesti vuodessa, jonka lisäksi jouluna ilmestyi suurempi yhteisnumero.

Vuonna 2010 lehdet yhdistettiin jälleen yhdeksi lehdeksi. Yhtenä syynä oli yhtenäistää lehtien sisältö, sekä vaihtelevat ulkoasut yhtenäiseksi ja Palloliiton arvoja ja strategiaa vastaavaksi. Aluksi lehden nimeksi tuli Futis mutta myöhemmin nimeksi vakiintui Maali!.

Lähteet

Aiheesta muualla
 Lehti Palloliiton sivuilla

Jalkapallolehdet
Suomalaiset urheilulehdet
Järvikoisa

Järvikoisa (Nymphula nitidulata, synon. Nymphula stagnata) on perhonen.

Järvikoisan toukka on kellertävä tai vaaleanruskea. Se elää vesien äärellä ja syö
ulpukoita (Nuphar) ja palpakoita (Sparganium).

Aikuinen järvikoisa on pohjaväritykseltään valkoinen ja sen siipiväli on 18–22 mm. Se lentää iltaisin ja öisin vesistöjen lähellä. Suomessa järvikoisa on yleinen.

Lähteet 

Heinäkoisat
Petsamon–Kirkkoniemen taistelu

Petsamon–Kirkkoniemen taistelu (tunnetaan myös nimellä Petsamon–Kirkkoniemen offensiivi, ) oli toisessa maailmansodassa Neuvostoliiton ja Saksan välinen taistelu Petsamon ja Kirkkoniemen alueella. Neuvostoliiton Karjalan rintaman 14. armeijan joukot aloittivat hyökkäyksen Saksan 20. vuoristoarmeijaan kuuluneen XIX vuoristoarmeijakunnan 2. ja 6. vuoristodivisioonia vastaan 7. lokakuuta tarkoituksena saksalaisjoukkojen motittaminen Suomen käydessä Lapin sotaa ajaakseen saksalaiset pois alueeltaan. Neuvostojoukot eivät kuitenkaan onnistuneet täysin tavoitteessaan ja saksalaiset pystyivät vetäytymään raskaita tappioita kärsittyään uusiin puolustusasemiin Norjaan. Puna-armeija onnistui kuitenkin ajamaan saksalaiset lopullisesti pois alueelta 29. lokakuuta mennessä.

Toisen maailmansodan itärintaman taistelut
Neuvostoliiton taistelut
Finnmarkin läänin historia
Petsamo
1944
Haarniskapäät

Haarniskapäät (Pentacerotidae) on ahvenkaloihin kuuluva heimo. Heimon lajeja tavataan kaikista valtameristä lauhkeista vesistä.

Lajit ja anatomia
Haarniskapäiden heimoon kuuluu kahdeksan sukua ja 13 lajia. Ne ovat keskikokoisia tai suuria kaloja ja suurimmat lajeista voivat saavuttaa noin metrin pituuden. Ruumiinrakenteeltaan ne ovat korkearuumiisia ja litteitä kaloja. Otsaprofiili on jyrkkä ja suu työntyy eräillä lajeilla huomattavasti eteenpäin. Pään luut ovat useilla lajeilla esillä ja muodostavat ikään kuin haarniskan. Selkäevä haarniskapäälajeilla on pitkä ja piikikäs. Myös peräevässä on piikkejä.

Levinneisyys
Haarniskapäitä tavataan lauhkeista vesistä Atlantin, Intian valtameren ja Tyynenmeren alueilta. Suurin osa lajeista elää Australian lähistöllä. Kalat elävät syvissä vesissä aina 100–600 metrin syvyyteen merenpinnasta. Kalojen ravintoa ovat äyriäiset, salpat ja pääjalkaiset. Pohjoisella Tyynellämerellä elävien haarniskapäiden kutuaika alkaa marraskuussa ja päättyy maaliskuussa. Monet heimon lajeista ovat hyviä ruokakaloja ja niitä kalastetaan trooleilla ja siimoilla.

Lähteet

Percoidei
Terttu Lyytikäinen

Terttu Birgitta Castrén (o.s. Lyytikäinen 30. syyskuuta 1916 Norrbotten – 7. lokakuuta 2000) oli vuoden 1935 Miss Suomi. Hän sai Miss Suomen tittelistä palkinnoksi matkan Brysseliin Miss Maailma -kisoihin. Lyytikäinen matkusti rahtialuksella Belgiaan kovassa myrskyssä. Hän ei sijoittunut Miss Maailma -kisoissa. Hän ei käyttänyt huulipunaa eikä meikkejä, vaan halusi olla luonnollisen kaunis. Miss Suomi -voiton jälkeen Lyytikäinen siirtyi Suomi-Filmiin töihin. Hän teki elokuvissa pieniä avustajan rooleja ja teki työtä myös filmilabrassa. Sen jälkeen hän työskenteli pankissa ja vuonna 1938 hän meni naimisiin Paavo Castrénin kanssa. Pari sai neljä lasta: Pirkko, Eero, Anja ja Päivi. Terttu jäi leskeksi vuonna 1977 – lähestulkoon 40 avioliittovuoden jälkeen.

Lähteet
http://lempimissit.suntuubi.com/?cat=311

Viitteet

Miss Suomi -kilpailun voittajat
Suomalaiset näyttelijät
Vuonna 1916 syntyneet
Vuonna 2000 kuolleet
The General Strike

The General Strike on yhdysvaltalaisen punk rock -yhtye Anti-Flagin kahdeksas studioalbumi, joka julkaistiin 20. maaliskuuta 2012. Ennen virallista julkaisuaan se vuosi kokonaisuudessaan internetiin jo 19. tammikuuta.

Albumin ensimmäinen single, The Neoliberal Anthem, julkaistiin yhtyeen Facebook-sivulla tammikuussa 2012.

7. maaliskuuta Anti-Flag julkaisi yhteistyössä ihmisoikeusjärjestö Amnesty Internationalin kanssa musiikkivideon albumin kappaleelle This Is The New Sound. Videolla yhtyeen jäsenet kidnapataan ja kuljetetaan salaiselle, Guantanamo Bayta jäljittelevälle vankileirille. Vankileirillä Seesamtie-lastenohjelman Muppet-hahmot kiduttavat yhtyeen jäseniä muun muassa sähköšokeilla ja vesikidutuksella. Musiikkivideo ottaa vahvasti kantaa Yhdysvalloissa hyväksyttyyn National Defense Authorization Act (NDAA) -lakiin, joka antaa Yhdysvalloille oikeuden pidättää terrorismista epäillyn henkilön määräämättömäksi ajaksi ilman oikeudenkäyntiä.

Kappaleet

Kokoonpano 
 Justin Sane – kitara, laulu
 Chris #2 – basso, laulu
 Chris Head – kitara, laulu
 Pat Thetic – rummut

Arvostelut 
 Metacritic: 69/100
 Allmusic: 
 Desibeli.net: 
 Punknews.org:

Lähteet

Aiheesta muualla 
 This Is The New Sound -musiikkivideo YouTube/AmnestyUSA

Anti-Flagin albumit
Vuoden 2012 albumit
Larry Fitzgerald

Larry Darnell Fitzgerald, Jr. (s. 31. elokuuta 1983 Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Arizona Cardinalsissa.

NFL-ura
Arizona Cardinals varasi Pittsburghin yliopistossa pelanneen Fitzgeraldin vuoden 2004 NFL:n varaustilaisuudessa ensimmäisen kierroksen kolmantena pelaajana. Kaudella 2008 Fitzgerald pääsi pelaamaan Cardinalsin riveissä NFL:n mestaruusottelussa, Super Bowlissa. Cardinals kuitenkin hävisi ottelun 27-23, Fitzgeraldin kahdesta maalista huolimatta.

Fitzgerald solmi elokuussa 2011 Cardinalsin kanssa kahdeksan vuoden sopimuksen, arvoltaan 120 miljoonaa dollaria. Sopimus teki hänestä NFL:n viidenneksi parhaiten palkatun pelaajan.

Lähteet

Aiheesta muualla 

Yhdysvaltalaiset amerikkalaisen jalkapallon pelaajat
Vuonna 1983 syntyneet
Elävät henkilöt
Sara Chafak

Sara Yasmina Chafak (s. 25. lokakuuta 1990 Helsinki) on suomalainen malli, näyttelijä, kokki, somevaikuttaja sekä vuoden 2012 Miss Suomi. Hänet valittiin Miss Suomeksi 29. tammikuuta 2012. Yläasteen jälkeen Chafak opiskeli kokiksi.

Televisioesiintymiset 
Syksyllä 2013 Chafak osallistui Nelosen esittämään Dancing on Ice -jäätanssiohjelmaan parinaan taitoluistelija Sasha Palomäki. He sijoittuivat kisassa kolmanneksi. Toukokuussa 2014 Fox-kanavalla alettiin esittää Chafakin juontamaa kokkiohjelmaa. Vuonna 2014 Chafak oli mukana Neljän tähden talkoot sekä Neljän tähden illallinen -ohjelmissa. Helmikuussa 2016 Chafak näytteli suomalaistuotetussa Fate-nimisessä lyhytelokuvassa, jota on kuvattu Oulussa ja Los Angelesissa. Chafak oli mukana Nelonen-kanavan esittämässä Selviytyjät Suomi -tosi-tv-sarjassa, joka kuvattiin vuonna 2017. Chafak osallistui myös Nelosen Farmi Suomi -tosi-tv-sarjaan, joka kuvattiin vuonna 2019. Chafak on vieraillut Possessa viisi kertaa. Vuonna 2019 esitettiin Fort Boyardin neljäs kausi, jossa Chafak edusti keltaista tiimiä yhdessä Monika Lindemanin ja Jeffrey Lawmanin kanssa. Chafakilla on pieni sivurooli Tuntematon sotilas -elokuvassa. Vuonna 2020 Sara osallistui Masked Singer Suomi -ohjelmaan Dragonina. Chafak osallistuu keväällä 2022 Nelosella ja Ruutu-suoratoistopalvelussa alkavaan tosi-tv-ohjelmaan Erikoisjoukot.

Opiskelu 
Chafak opiskeli kansainvälistä markkinointia virolaisessa Estonian Business Schoolissa englannin kielellä. Heinäkuussa 2014 Chafak esiintyi JVG:n musiikkivideolla. Chafakia on koulukiusattu lapsena. Kokkikoulun aikana Chafak teki harjoittelut helsinkiläisissä hienostoravintoloissa, mutta kokkikoulun jälkeen Chafak työskenteli kahvilassa

Yksityiselämä 
Chafakin isä on marokkolaistaustainen. Chafakin ja Tuomas Varesvuon 14-vuotinen suhde päättyi eroon vuonna 2019. Chafakilla on kolme veljeä ja yksi sisko.

Kohu 
Lokakuussa 2020 Chafak aiheutti somekohun julkaisemalla omalla Instagram-tilillään kuvia, joihin hän ei ollut kysynyt kuvaajien lupia tai merkinnyt kuvien alkuperäisiä julkaisijoita.

Lähteet 

Miss Suomi -kilpailun voittajat
Vuonna 1990 syntyneet
Elävät henkilöt
Seulonnan keskeiset artikkelit
Suomalaiset somevaikuttajat
Lyytikäinen

Lyytikäinen on suomalainen sukunimi, joka on muun muassa seuraavilla henkilöillä:

 Anna-Elina Lyytikäinen (s. 1971), näyttelijä
 Annika Lyytikäinen (s. 1995), klarinetisti, kansanmuusikko ja kristillisdemokraattinen poliitikko
 Armas Lyytikäinen (1897–1916), Simon kahakkaan osallistunut jääkäri
 Eelis Lyytikäinen (1895–1945), jääkärimajuri
 Jaana Lyytikäinen (s. 1982), jalkapalloilija
 Juha Lyytikäinen (1938–1990), jalkapalloilija
 Kirsti Lyytikäinen (1926–2008), aikakauslehtien kustantaja ja päätoimittaja
 Lea Lyytikäinen, Lea Leksi, kirjailija
 Leila Lyytikäinen (s. 1977), elokuvatuottaja
 Lydia Lyytikäinen (1869–1947), opettaja ja runoilija
 Olli Lyytikäinen (1949–1987), taiteilija
 Olli Lyytikäinen (1932–1978), lehdenkustantaja 
 Olli-Pekka Lyytikäinen, A-lehtien toimitusjohtaja, Helsingin jalkapalloklubin puheenjohtaja
 Otto Lyytikäinen (1877–1952), laamanni ja Lahden pormestari
 Paavo Lyytikäinen (1930–2015), jalkapalloilija
 Pasi Lyytikäinen (s. 1975), säveltäjä
 Petter Lyytikäinen (1828–1914), maakauppias, teollisuuden ja liikenteen kehittäjä
 Pirjo Lyytikäinen (s. 1953), kirjallisuudentutkija ja professori
 Terttu Lyytikäinen, Miss Suomi 1935
 Toivo Lyytikäinen (1928–2009), kirjailija
 Ville Lyytikäinen (1967–2016), jalkapallovalmentaja
 William Lyytikäinen (1877–1944), korkeimman oikeuden oikeusneuvos, Petter Lyytikäisen poika
 Yrjö Lyytikäinen (1902–1956), Apu-lehden ja A-lehtien perustaja.
Keskitalo

Keskitalo on suomalainen sukunimi, joka on muun muassa seuraavilla henkilöillä:

 Aarne Keskitalo (1920–1977), päätoimittaja ja pakinoitsija
 Aili Keskitalo (s. 1968), Norjan Saamelaiskäräjien puheenjohtaja
 Joose Keskitalo (s. 1982), laulaja ja lauluntekijä
 Juho Keskitalo, radio- ja televisiojuontaja, toimittaja ja näyttelijä.
 Jukka Keskitalo (s. 1962), Oulun hiippakunnan piispa
 Margareta Keskitalo (1921–1999), nuortenkirjailija
 Marko Keskitalo (s. 1970), näyttelijä
 Mauri Keskitalo (s. 1965), jalkapalloilija
 Miro Keskitalo (s. 1996), jääkiekkoilija 
 Petri Keskitalo (s. 1965), yleisurheilun moniottelija
 Petri Keskitalo (s. 1972), tuubansoittaja, orkesterimuusikko
 Pigga Keskitalo (o.s. Järvensivu), saamelainen kasvatustieteilijä
 Saara Keskitalo (s. 2000), yleisurheilija
 Sari Eero (o.s. Keskitalo, s. 1955), pikajuoksija
 Sinikka Keskitalo (1951–2011), kestävyysjuoksija
 Veikko Keskitalo (1939–1989), pesäpalloilija
 Vilho Keskitalo (1926–2002), "Romuluu", kirjailija ja pakinoitsija

Fiktiivisiä henkilöitä 
Jussi Keskitalo, päähenkilö elokuvassa Täältä tullaan, elämä!
Reino Keskitalo, päähenkilö Jussi Keskitalon isä elokuvassa Täältä tullaan, elämä!
IAI Nesher

IAI Nesher (Israel Aircraft Industries Nesher, hepreaksi: נשר, suom. Korppikotka) on Israelissa valmistettu versio Dassault Mirage 5:stä. Osa koneista myytiin Argentiinan ilmavoimille Dagger-mallinimellä. Koneet päivitettiin myöhemmin, jolloin ne saivat mallinimen Finger.

Lähteet
http://www.iaf.org.il/2540-30113-en/IAF.aspx (Israelin ilmavoimain virallinen sivusto) 

Hävittäjälentokoneet
Mia Halme

Mia Halme (s. 9. joulukuuta 1968) on suomalainen käsikirjoittaja ja dokumenttiohjaaja. Halmeen dokumentti huostaanotetuista lapsista, Ikuisesti sinun, sai Parhaan dokumentin Jussin vuoden 2012 Jussi-gaalassa.

Halmeen aviomies on elokuvaohjaaja Aleksi Salmenperä.

Filmografia
 Sokea piste, 1997 (ohjaus)
 Rajatapaus, 1998 (apulaisohjaaja)
 Hurja vuosi 1968, 1998 (tuotantoavustaja)
 Vartija, 1999 (kuvaussihteeri)
 Erotic Vivica, 1999 (ohjaus, käsikirjoitus, kaitafilmit)
 Sukulaisia, 2001 (ohjaus, käsikirjoitus)
 Omalla vastuulla, 2001 (ohjaus, käsikirjoitus)
 Halki kaupungin, 2001 (ohjaus, käsikirjoitus)
 Yhden hengen perhe, 2005 (ohjaus)
 Iso Poika, 2007 (ohjaus, käsikirjoitus, kuvaus, äänitys)
 Hiljainen hetki, 2008 (ohjaus)
 Ikuisesti sinun, 2011 (ohjaus, käsikirjoitus, äänitys)
 Joka toinen pari, 2016 (ohjaus, tuotanto, käsikirjoitus, äänitys)
 Missä tiet kohtaavat, 2021 (ohjaus, käsikirjoitus)

Lähteet

Aiheesta muualla
 
 

Suomalaiset dokumenttiohjaajat
Suomalaiset elokuvakäsikirjoittajat
Jussi-palkinnon saajat
Vuonna 1968 syntyneet
Elävät henkilöt
Kurt Paetau

Kurt Birger Emil Paetau ['peːtau] (24. heinäkuuta 1904 Helsinki – 27. lokakuuta 1975 Kanariansaaret) oli suomalainen pappi ja ruotsin kielellä kirjoittanut kirjailija.

Paetau toimi Porvoon ruotsalaisen maaseurakunnan kappalaisena 1952–1971.


Teoksia 
 Åbo svenska församling 1921–1941: En minneskrift. Redaktion Hortense Grönstrand, Karl-Erik Forssell, Kurt Paetau. Åbo svenska församling, Åbo 1941.
 Prosten K. Th. Grönstrand: En människa och ett tidsskede. Förbundets för svenskt församlingsarbete i Finland förlag i distribution, Åbo 1942.
 Några ord om korsukulturen. Särtryck ur Vårdträdet 3. Åbo 1944.
 Lövängars land. Söderström, Helsingfors 1953.
 Havslöparen. Söderström, Helsingfors 1954.
 Klocka av glas. Söderström, Helsingfors 1956.
 Frihet för hästar. Söderström, Helsingfors 1959.
 Gräsbrand: Dikter. Söderström, Helsingfors 1964.

Ruotsinnoksia 
 Hans Lilje: Luther: Den nya tidens genombrott och kris. Svenska kyrkans diakonistyrelses bokförlag, Stockholm 1950.

Lähteet

Verkkolähteet
 
 Pappisluettelo. Porvoon ruotsalainen tuomiokirkkoseurakunta.

Viitteet

Suomen evankelis-luterilaisen kirkon papit
Suomenruotsalaiset kirjailijat
Vuonna 1904 syntyneet
Vuonna 1975 kuolleet
Punaluppio

Punaluppio (Sanguisorba officinalis) on Euroopassa luonnonvaraisena kasvava, myös koristekasvina viljelty ruusukasvi.

Ulkonäkö ja koko 
Punaluppio kasvaa 30–90 senttimetriä korkeaksi. Sen lehdet ovat parilehdykkäiset. Niissä on 3–6 paria 2–4 cm pitkiä lehdyköitä, jotka ovat sahalaitaisia ja herttatyvisiä. Punaluppion kukinto on 1–3 cm pitkä, tiheän palleromainen ja pitkulainen. Kukat ovat teriöttömät ja kaksineuvoiset, väriltään tummanpunaruskeat. Punaluppion hedelmä on pähkylä.

Lähteet

Aiheesta muualla 
 Kasviatlas: Punaluppio (Sanguisorba officinalis) Suomessa.
 Luontoportti: Punaluppio (Sanguisorba officinalis)
 Den virtuella floran: Blodtopp (Sanguisorba officinalis) 
 ITIS: Sanguisorba officinalis 
 United States Department of Agriculture (USDA): Sanguisorba officinalis 
 Flora of China: Sanguisorba officinalis 
 Dr. Duke's Phytochemical and Ethnobotanical Databases: Sanguisorba officinalis 

Luppiot
George Genereux

George Patrick Genereux (1. maaliskuuta 1935 Saskatoon – 10. huhtikuuta 1989 Saskatoon) oli Kanadaa edustanut kilpa-ampuja ja olympiavoittaja.

Helsingin 1952 olympialaisissa Genereux voitti kultaa trapissa. Hänen yhteistuloksensa oli 192, joka koostui ensimmäisen päivän 95 ja toisen päivän 97 osumasta. Hopealle sijoittunut Ruotsin Knut Holmqvist hävisi hänelle yhdellä osumalla.

Maailmanmestaruuskisoissa samana vuonna Generaux voitti hopeaa.

Vuonna 1952 Generaux palkittiin Lou Marsh Trophylla ja hänet otettiin jäseneksi Kanadan Sports Hall of Fameen, Saskatchewanin Sports Hall of Fameen, Saskatoonin Sports Hall of Fameen ja Trapammunnan Hall of Fameen.
 
Genereux sai kandidaatin tutkinnon Saskatchewanin yliopistosta ja opiskeli lääketiedettä McGill'in yliopistossa. Genereux on kanadalais-yhdysvaltalaisen näyttelijän Brendan Fraserin eno.


Lähteet

Internet
 Sports-reference.com. 
 George Patrick Genereux kanadalaisessa ensyclopediassa.

Viitteet

Aiheesta muualla
 CBC Arkistot: Sharpshooter George Genereux grabs gold.

Kanadalaiset ampujat
Kanadalaiset olympiavoittajat
Vuonna 1935 syntyneet
Vuonna 1989 kuolleet
Mons Lactariuksen taistelu

Mons Lactariuksen taistelu käytiin lokakuussa 552 Campaniassa, Italiassa. Taistelussa itäroomalainen sotapäällikkö Narses kukisti ostrogoottien kuningas Tejan johtaman armeijan. 

Itä-Rooman valtakunta oli vuodesta 535 lähtien käynyt sotaa Italian ostrogootteja vastaan. Roomalaiset olivat sotapäällikkö Belisariuksen johdolla vallanneet suuren osan Italiasta vuoteen 540 mennessä, mutta vuonna 541 goottien kuninkaaksi valittu Totila onnistui valtaamaan melkein kaikki menetetyt alueet takaisin. Kesällä 552 itäroomalainen sotapäällikkö Narses kukisti Totilan Taginaen taistelussa, jossa tämä haavoittui kuolettavasti. Henkiinjääneet gootit valitsivat uudeksi kuninkaakseen Totilan lähimmän miehen Tejan, joka kohtasi Narseksen armeijan uudelleen saman vuoden lokakuussa Mons Lactarius -vuorella (nykyinen Monti Lattari, lähellä Vesuviusta) Campaniassa, Etelä-Italiassa. Taistelu kesti kaksi päivää ja sen aikana Teja sai surmansa. Lopulta gootit antautuivat ja Narses antoi heidän lähteä Italiasta.

Lähteet

Viitteet 

552

Bysantin taistelut
Italian historia
Alaskan hallinnollinen jako

Alaska on jaettu borougheihin, eli piirikuntiin. Poikkeuksellisesti piirikunnat eivät kata koko osavaltion aluetta, vaan niiden ulkopuolelle jää hallintoalueeton alue, joka on jaettu väestönlaskenta-alueisiin. Piirikuntia on 19 ja väestönlaskenta-alueita 11.

Piirikunnat

Väestönlaskenta-alueet

Lähteet
Find a County NACo

Viitteet
Milan Kytnár

Milan Kytnár (s. 19. toukokuuta 1989 Topoľčany, Tšekkoslovakia) on slovakialainen jääkiekkoilija, joka siirtyi kaudeksi 2012–2013 KHL-joukkue HC Slovan Bratislavaan. Kytnar on pelipaikaltaan keskushyökkääjä. Hän on pelityyliltään kahden suunnan hyökkääjä, jonka vahvuudet ovat luovuudessa, fyysisyydessä ja maalineduspelaamisessa.

Pelaajaura
Kytnar pelasi ensimmäiset juniorivuotensa HC Topoľčanyssa. Hän voitti joukkueessa Slovakian U18-sarjan pistepörssin tehoilla 36+65=101 kaudella 2004–2005. Kaudella 2005–2006 Kytnar pelasi HK Trnavan ja HC Topoľčanyn junioreissa. Kaudella 2006–2007 hän voitti Topoľčanyssa tehoilla 37+54=91 U18-sarjan pistepörssin joukkuetoveri Richard Jančekin kanssa.

Edmonton Oilers varasi Kytnarin viidennellä kierroksella 127. pelaajana NHL:n varaustilaisuudessa 2007.

Maajoukkueura
Kytnár on edustanut Slovakian maajoukkuetta alle 18-vuotiaiden MM-kisoissa 2007 ja nuorten MM-kisoissa 2009.

Lähteet

Viitteet

Slovakialaiset jääkiekkoilijat
Edmonton Oilersin varaamat pelaajat
Vuonna 1989 syntyneet
Elävät henkilöt
Hyötykasviyhdistys

Hyötykasviyhdistys on aatteellinen yhdistys, jonka perustivat toimittaja Risto Nurmi ja professori Toivo Rautavaara kesällä 1978.  Hyötykasviyhdistyksen tavoitteena on luonnon ja viljeltyjen hyötykasvien tuntemuksen lisääntyminen ja käyttö. Perusajatuksena oli jo aikoinaan solmia uudelleen jo katkenneet yhteydet luontoon, ja tavoite on edelleen ajankohtainen. Rautavaara oli luonnon hyötykasvien ja viljeltyjen hyötykasvien tuntemuksen lisääjä. Hänelle oli tärkeää vanhojen viljelyskasvien perinteen jatkuminen ja niin se on jatkunutkin tähän päivään asti Annalassa.

Yhdistys toimii Annalan huvilan alueella J-talossa, Vanhassakaupungissa Hämeentien varrella. Hyötykasviyhdistyksen toiminnanjohtaja on Katja Uski. Uskia edelsi Taina Laaksoharju, joka aloitti vuonna 2013 Anu Rannan seuraajana (1988-2013).

Hyötykasviyhdistyksen toiminnat 
Annalassa yhdistys järjestää kursseja ja tapahtumia. Yhdistys julkaisee Pähkylä-jäsenlehteä, joka ilmestyy neljä kertaa vuodessa. Lehdessä käsitellään laajasti keittiökasvien ja yrttien viljelyä ja käyttöä unohtamatta luonnonkasvien hyötykäyttöä. Sieltä saa myös neuvoja vaikeisiin puutarhapulmiin. 

Yhdistys järjestää erilaisia tapahtumia kuten kekrijuhla (viljelykauden päättyminen), laskiaisjuhla, talvitori, syystori, joulutori ja kesäisin tiistaikahvila, jossa pidetään myös puutarha-aiheisia esitelmiä.

Kurssiaiheita ovat kasvien monipuoliseen käyttöön opastavat teemat, kuten esimerkiksi sidonta-, kasvien värjäys-, viljely- ja ruokakursseja. 

Yhdistyksellä on eri puolilla Suomea alueosastoja, jotka järjestävät omaa toimintaa paikkakunnallaan.

Alku & Juuri 
Alku & Juuri -puutarhapuoti sijaitsee Helsingin Töölössä, osoitteessa Mechelininkatu 51. Monipuolisen ja historiallisesti kiinnostavan siemenvalikoiman lisäksi valikomaan kuuluu muun muassa alan kirjallisuutta. Alku & Juuri suosii perinnekasveja, luonnonmukaisesti tuotettuja ja vanhoja kauppakantoja. 

Yhdistyksellä on kivijalkapuodin lisäksi verkkokauppa.

Aiheesta muualla 
 Hyötykasviyhdistys

Suomalaiset järjestöt
Kiinanasteri

Kiinanasteri (Callistephus chinensis) on koristekasvina viljelty yksivuotinen asterikasvi, joka on koruasterien eli asterien (Aster) lähisukulainen. Se kasvaa alkuperäisenä Koreassa ja Pohjois-Kiinassa.

Ulkonäkö ja koko 
Kiinanasteri kasvaa 20–50 senttimetriä korkeaksi. Sen tyvilehdet ovat ruodilliset ja suurihampaiset, ylemmät lehdet ovat ruodittomat, suikeat ja ehyet. Kiinanasterin mykerö on 4–8 senttimetriä leveä. Mykerön keskiosan kehräkukat ovat väriltään keltaiset ja laitakukat voivat olla siniset, violetit, punaiset tai valkoiset. Joskus koko mykerössä on pelkkiä laitakukkia.

Lähteet 

Asterikasvit
HMS Onyx (S21)

HMS Onyx (viirinumero S21) oli Britannian kuninkaallisen laivaston Oberon-luokan sukellusvene.

Valmistus 

Alus tilattiin Cammell Lairdilta Birkenheadistä, missä köli laskettiin 16. marraskuuta 1964. Se laskettiin vesille 18. elokuuta 1966 ja valmistui 25. marraskuuta 1967.

Palvelus 
Alus osallistui 1982 Falklandin sotaan laskien maihin SAS- ja SBS-joukkojen sotilaita. Eräällä tällaisella matkalla alus osui pohjaan, jolloin sen keula vaurioitui. Alus upotti pahoin vaurioituneen RFA Sir Galahadin, josta myöhemmin tehtiin hautamuistomerkki aluksella kaatuneille sotilaille.

Alus poistettiin palveluksesta 1991 ja museoitiin Brikenheadiin. Toukokuussa 2006 alus myytiin Joe Mullenille, minkä jälkeen alus siirrettiin sukellusvenemuseoon Barrow-in-Furnessiin.

Lähteet

Viitteet 

Kuninkaallisen laivaston Oberon-luokan sukellusveneet
Cammell Lairdin valmistamat alukset
Yhdistyneen kuningaskunnan Falklandin sodan sotalaivat
Yhdistyneen kuningaskunnan kylmän sodan sukellusveneet
Museolaivat
Markku Rautonen

Markku Rautonen (30. tammikuuta 1933 Multia – 24. joulukuuta 2011 Helsinki) oli suomalainen toimittaja. 

Rautonen työskenteli 30 vuotta Avun toimittajana ja kirjoitti Avun 50-vuotishistoriikin Sanan voimalla. Lisäksi hän kirjoitti kaksi Kiinaa käsittelevää kirjaa ja useita ruokakirjoja muun muassa valkosipulista, joka oli hänen erityisharrastuksensa.

Teokset
 Itä on punainen: Kiinan nykykirjallisuutta. Otava, 1967. 
 Kiinalainen aamuvoimistelu ja muita terveisiä Pekingistä. Apulehti, 1972 
 Valkosipuliherkut. WSOY, 1978 ISBN 951-0-08389-5
 Apu: sanan voimalla 1933-1983. A-lehdet, 1983 ISBN 951-99440-7-9
 Lomakokin keittokirja. Weilin + Göös, 1986. ISBN 951-35-3729-3
 Valkosipulin vuosi. WSOY, 1987 ISBN 951-0-14678-1
 Luonnon ruokavuosi: rosvopaistista valkosipulisieniin, Markku Rautonen, Anja Harvilahti-Rautonen; piirrokset Elina Vanninen. WSOY, 1991 ISBN 951-0-17524-2
 Maukasta maailmalta: edullisesti kotona, Anja Harvilahti-Rautonen, Markku Rautonen. Gummerus, 1993. ISBN 951-20-4316-5
 Valkosipulin maailma. WSOY, 1993. ISBN 951-0-18881-6
 Viinakirja. WSOY, 1994. ISBN 951-0-19670-3
 Kirjoituksia kaupungista / Ympäristöministeriö, Alueidenkäytön osasto, toim. Anja Harvilahti, Markku Rautonen. Painatuskeskus, 1995. ISBN 951-37-1645-7
 Kesämökin kirja, WSOY, 1996. ISBN 951-0-21006-4 
 Ruokaa viidellä kielellä: kansainvälinen ruokailusanasto, Anja Harvilahti-Rautonen, Markku Rautonen. 2. p. Karisto, 1998. ISBN 951-23-3827-0
 Lehtikuvan aika: suomalaisen kuvajournalismin vuodet = Pressbildens epok: finska pressbilder genom tiderna, toim. Jorma Komulainen; kuvatekstit: Markku Rautonen. Suomen lehtikuvaajat: Patricia Seppälän säätiö, 2000 ISBN 951-95591-2-4 (julkaistu myös englanniksi) 
 Helge Heinonen: lehtikuvaaja, toim. Jorma Komulainen; teksti: Markku Rautonen; translated by: James Murray, 2005 ISBN 952-91-9572-9

Lähteet

Keittokirjailijat
Suomalaiset toimittajat
Vuonna 1933 syntyneet
Vuonna 2011 kuolleet
Eddingtonin luku

Astrofysiikkassa Eddingtonin luku, (NEdd) oli aikansa kuvaus protonien määrästä havainnoitavassa maailmankaikkeudessa. 1938 luvun laskemisen esitti englantilainen astrofyysikko Arthur Eddington. Lukua käytettiin kosmologiassa ja sitä käsittelevässä fysiikassa.

1930 luvun lopulla hienorakennevakion kokeellinen arvo oli noin 1/136. Eddington väitti, että hienorakennevakio olisi tasan 1/136 esteettisistä ja numerologisista syistä. Hänen "todisteensa" oli että NEdd = 136×2256, joka on noin 1.57×1079. 1938 Tarner-luennoilla Trinity Collegessa, Eddington sanoi:

Tämä suuri numero nimettiin "Eddingtoning luvuksi". Hieman tämän jälkeen parantuneet mittausjärjestelyt paransivat hienorakennevakion arvon olevan lähempänä lukua 1/137. Näihin löytöihin Eddinton muutti "todistettaan" siten, että hänen lukunsa olisi tasan 1/137. 

Vuoden 2008 arvio hienorakennevakiosta on:

Katso myös

Havaittava maailmankaikkeus

Lähteet

Kirjallisuus
John D. Barrow, 2002. The Constants of Nature; From Alpha to Omega - The Numbers that Encode the Deepest Secrets of the Universe. Pantheon Books. ISBN 0-375-42221-8.

Numerologia
Forssell

Forsell tai Forssell on muun muassa seuraavien henkilöiden sukunimi:

Forsell
 Björn Forsell (1915–1975), ruotsalainen oopperalaulaja
 Elisabeth Forsell (1700-luvun puoliväli), ruotsalainen Suomessa toiminut kehruumestaritar
 Heikki Frans Forsell (k. 1918), suomalainen punakaartilainen
 John Forsell (1868–1941), ruotsalainen oopperalaulaja
 Johnny Forsell (1939–1988), suomalainen laulaja
 Juho Forsell tai Forssell (1853–1939), amerikansuomalainen taidemaalari
 Mikael Forsell (s. 1965), ruotsalainen jääpallomaalivahti
 Ola Forsell (1899–1964), suomalainen piirustuksenopettaja ja taidemaalari
 Petteri Forsell (1990), suomalainen jalkapalloilija 
 Tero Forsell (1976), suomalainen jääkiekkoilija
 Tuukka Forsell (s. 1975), Kouvolan apulaiskaupunginjohtaja
 Åke Forsell (1932–2015), suomalainen saksofonisti

Entinen nimi
 Jalmari Laakso, vuoteen 1904 Forsell, (s. 1895–1967), suomalainen yritysjohtaja, KK:n pääjohtaja
 Jacob af Forselles, alk. Forsell (1696–1768), suomalainen kauppias ja teollisuusyrittäjä.

Forssell
 Aarne Koskenalho, aik. Forssell (1888–1918), suomalainen jääkärikapteeni ja Helsingin kaupunginviskaali
 Adolf Forssell (1874–1948), suomalainen opettaja ja järjestöjohtaja, maanviljelysneuvos
 Carl Forssell (1917–2005), ruotsalainen miekkailija
 Christina Forssell (s. 1973), suomalainen jalkapalloilija
 Elli Forssell–Rozentāle (1873–1943), suomalainen laulaja
 Ernst Albert Forssell (1840–1904), suomalainen esittelijäsihteeri ja senaattori
 Gösta Forssell (1876–1950), ruotsalainen lääkäri, Karoliinisen sairaalan professori
 Hans Forssell (1843–1901), ruotsalainen historioisija ja poliitikko
 Henry Forssell (s. 1947), suomalainen jalkapalloilija
 Jarl Forssell (1912–1964), suomalainen lääkäri ja sisätautiopin dosentti
 Johan Forssell (s. 1979), ruotsalainen poliitikko ja ministeri
 Johnny-Kai Forssell (s. 1946), suomalainen DJ ja toimittaja
 Karl-Erik Forssell (1905–1995), Porvoon hiippakunnan piispa
 Kyllikki Forssell (1925–2019), suomalainen näyttelijä ja teatterineuvos, Viljo Forssellin tytär
 Lars Reinhold Forssell (1799–1857), suomalainen senaattori ja hovioikeudenneuvos
 Lars Forssell (1928–2007), ruotsalainen kirjailija
 Mikael Forssell (s. 1981), suomalainen jalkapalloilija
 Osmo Forssell (s. 1933), Oulun yliopiston kansantaloustieteen professori
 Pia Forssell (s. 1953), suomalainen kirjallisuushistorioitsija
 Viljo Forssell (1878–1954), suomalainen eversti, kilparatsastaja, ratsastuksen ja hippologian opettaja

Katso myös
 Af Forselles
Magyar Rádió

Magyar Rádió (MR) on unkarilainen yleisradiotoimintaa järjestävä yritys. Se on kuulunut vuodesta 1993 Euroopan yleisradiounioniin, ja sillä on kuusi radioasemaa. MR on tunnettu kansainvälisesti myös nimellä Radio Budapest. MR:n tehtäviin kuuluu myös ulkomaanpalvelun lähetystoiminta. Vuonna 2007 Radio Budapest lopetti ei-unkarinkieliset lähetykset ulkomaille.

Kossuth Rádió on MR:n pääkanava, ja se lähettää paljon ajankohtaisohjelmia, uutisia ja raportteja. Sen ohjelmistoon kuuluu myös tiedettä, radionäytelmiä, kulttuuria, urheilua ja lastenohjelmia. Sándor Petőfin mukaan nimetty Petőfi Rádió, joka esittää uusinta musiikkia. Béla Bartókin mukaan nimetty Bartok Rádió keskittyy klassiseen musiikkin, ja se esittää lisäksi musiikkidokumentteja ja taideohjelmia. MR4 lähettää ohjelmaa Unkarin kielivähemmistöille. Kroatiaksi, saksaksi, romaniaksi, serbiaksi ja slovakiaksi on päivittäin ohjelmaan kahden tunnin ajan. Lisäksi kanavalta tulee viikossa 30 minuuttia ohjelmaa bulgariaksi, kreikaksi, puolaksi, armeniaksi, ruteeniksi, sloveniaksi ja ukrainaksi. MR5 on keskittynyt lähettämään Unkarin parlamentin istuntoja. MR6 on alueellinen verkko, joka lähettää alueellisia lähetyksiä viidellä alueella.

Lähteet

Aiheesta muualla 
MR:n kotisivut   
MR:n suoratoistosivu 

Unkarilaiset viestimet
Julkisen palvelun mediayhtiöt
Radioasemat
Ensio Surma-aho

Ensio Surma-aho (s. 1936) oli suomalainen teologi ja kirjailija.

Surma-aho oli ylioppilaaksi valmistuttuaan muutaman vuoden tilapäisenä kansakoulunopettajana kunnes hän aloitti 1960 teologian opinnot Helsingin yliopistossa. Hän sairastui opiskeluaikanaan syöpään ja hän julkaisi 1964 sairauden aikaiset päiväkirjansa pääsiäisestä 1962 loppuvuoteen 1964 nimellä Elämä säteiden varassa.  Kirjaan ilmestyi vuotta myöhemmin jatko-osa Säteiden sanomaa.

Teoksia 
 Elämä säteiden varassa: Nuoren syöpään sairastuneen teologin päiväkirjamerkintöjä. Kauppiaiden kustannus, Helsinki 1964
 Säteiden sanomaa: Ensio Surma-ahon kirjeenvaihtoa mm. kohtalotovereiden ja heidän omaistensa, lääkäreiden sekä teologien kanssa päiväkirjan Elämä säteiden varassa ilmestyttyä. Kauppiaiden kustannus, Helsinki 1965

Suomalaiset kirjailijat
Vuonna 1936 syntyneet
Fifty-Fifty

50/50 eli Fifty-Fifty voi viitata seuraaviin:

Elokuvat 
 Nainen joka voitti kaikki (Fifty-Fifty), yhdysvaltalainen mykkäelokuva vuodelta 1916
 Fifty-Fifty, yhdysvaltalainen mykkäelokuva vuodelta 1925
 50/50, norjalainen draamaelokuva vuodelta 1982
 Fifty/Fifty, yhdysvaltalainen jännityselokuva vuodelta 1992
 50/50, yhdysvaltalainen komedia-draamaelokuva vuodelta 2011.

Televisio 
 50/50, vuosina 1997–2005 esitetty brittiläinen lastenohjelma
 50–50, alkujaan brittiläinen viihdeohjelma vuodelta 1998.

Muuta 
 50/50, Cheekin albumi vuodelta 2002.
Wirtz

Wirtz voi viitata seuraaviin henkilöihin:

 Arthur Wirtz (1901–1983), yhdysvaltalainen liikemies ja urheiluvaikuttaja
 Bill Wirtz (1929–2007), yhdysvaltalainen miljonääri ja urheiluvaikuttaja 
 Carl Wilhelm Wirtz (1876–1939), saksalainen tähtitieteilijä
 Joseph Wirtz (1912–1991), ranskalainen yleisurheilija 
 Paul Wirtz, Ruotsin Pommerin varakuvernööri 1661–1664
 Rocky Wirtz (s. 1952), yhdysvaltalainen urheiluvaikuttaja
 W. Willard Wirtz (1912–2010), yhdysvaltalainen demokraattipoliitikko ja ministeri
Juuso Lakso

Juuso Lakso (s. 11. heinäkuuta 1991 Kemi) on suomalainen jalkapalloilija, pelipaikaltaan hyökkääjä. 

Lakso aloitti uransa KePS:n kasvattina, pelasi juniorina vielä PS Kemissä ja siirtyi 17-vuotiaana TP-47:ään. Vuoden 2011 toukokuussa Lakso kutsuttiin testiin Luton Towniin ja saman vuoden lokakuussa Hamilton Academicaliin. Hän on vapaa pelaaja.

Lähteet

Suomalaiset jalkapalloilijat
Vuonna 1991 syntyneet
Elävät henkilöt
Oktadekaani

Oktadekaani eli n-oktadekaani (C18H38) on 18-hiilinen suoraketjuinen alkaani. Se on huoneenlämmössä (20 °C) olomuodoltaan väritöntä -valkeaa, palavaa, kiinteää ainetta. Oktadekaanin rakennekaava on CH3(CH2)16CH3, moolimassa 254,49 g/mol, sulamispiste 26–29 °C, kiehumispiste 317 °C, tiheys 0,777 g/cm3 (vesi = 1,0 g/cm3), leimahduspiste 154 °C, itsesyttymislämpötila 235 °C ja CAS-numero 593-45-3. 

Yhdistettä esiintyy kasveissa ja kasvien tuoksuissa sekä semiokemikaalina eliöiden viestinnässä.

Aiheesta muualla 
PubChem: Octadecane 
Human Metabolome Database (HMDB): Octadecane 
ChemBlink: Octadecane 
Dr. Duke's Phytochemical and Ethnobotanical Databases: N-Octadecane 
Liber Herbarum Minor: N-Octadecane 
Pherobase: Floral Compound – 18Hy 
Pherobase: Semiochemical – 18Hy 

Alkaanit